**Telki Község**

**Polgármestere**

**Előterjesztés**

**Az önkormányzat tulajdonában levő**

**Telki, Sármány utca (Öreghegy) 1373 hrsz.-ú ingatlan értékesítéséről**

**Az előterjesztés mellékletei**: 1 db

**Az előterjesztést tárgyalja**: Pénzügyi Bizottság

A**z előterjesztés elfogadása**: egyszerű többségű szavazatot igényel.

Telki község Képviselő-testülete a vagyonával történő gazdálkodás szabályait a 24/2011. (11.01.) Ör. számú rendeletében foglalta össze.

A Képviselő-testület 27/2014.( III.18.) Öh. számú határozatával döntött az önkormányzat tulajdonában lévő forgalomképes ingatlanok értékesítésre történő kijelöléséről és eladási árukról.

Az Öreghegyen található ingatlanok értékesítése nagyrésze megtörtént, ez az egy értékesítendő ingatlan maradt az önkormányzat tulajdonában.

A képviselő-testület az elmúlt ülések egyikén döntött arról, hogy áttekinti a vagyongazdálkodási koncepcióját és kijelöli a vagyongazdálkodás további menetét. A vagyongazdálkodási koncepció a májusi képviselő-testületi ülésen kerül napirendre, ezért kérjük a képviselő-testület döntését az értékesítésről.

A 27/2014.(III.18.) Öh. számú határozat alapján a Telki 1373 hrsz-ú ingatlan vételára 25.500.000.- Ft.

Az adott telek értékesítésére érkezett egy vételi ajánlat a képviselő-testületi határozatban megjelölt vételáron.

Telki. 2018. április 19.

Deltai Károly

Polgármester

**Határozati javaslat**

**Telki község**

**Képviselő-testülete**

**…../2018.( V. ) Öh.** **számú**

**Határozata**

**Az önkormányzat tulajdonában levő**

**Telki, Sármány utca 1373 hrsz.-ú ingatlan értékesítéséről**

Telki község önkormányzat tulajdonát képezi a Telki, Sármány utca 1373 hrsz-ú 1950 m2 területű ingatlan.

**1.** Telki község Képviselő-testülete a vagyonával történő gazdálkodás szabályait a 24/2011. (11.01.) Ör. számú rendeletében foglalta össze.

A Képviselő-testület a 27/2014. (III.18.) Öh. számú határozatával jóváhagyta az önkormányzat tulajdonában lévő forgalomképes ingatlanok értékesítésre történő kijelöléséről, eladási árukról.

Az ingatlanok értékesítésére vonatkozó felhívás az önkormányzat honlapján folyamatosan olvasható (a széleskörű nyilvánosság biztosított).

**2.** A Képviselő-testület a Telki, Sármány utca 1373 hrsz.-ú 1950 m2 területű ingatlant értékesítésre kijelölte, eladási árát bruttó 25.500.000.-Ft összegben határozta meg.

**3.** A Képviselő-testület megtárgyalta a Roadlong Útépítési és Mérnöki Szolgáltató Kft. vételi ajánlatát.

A képviselő-testület felhatalmazza a polgármester, hogy a 24/2017.(III.18.) Ör. határozatban meghatározott áron kösse meg az adásvételi szerződést.

**Felelős:** Polgármester

**Határidő:** 2018.……..

**Határozati javaslat**

**„B” változat**

**Telki község**

**Képviselő-testülete**

**…../2015. (V. ) Öh.** **számú**

**Határozata**

**Az önkormányzat tulajdonában levő**

**Telki, Sármány utca 1411/2 hrsz.-ú ingatlan értékesítéséről**

Telki község önkormányzat tulajdonát képezi a Telki, Sármány utca 1411/2 hrsz-ú 1181 m2 területű ingatlan.

**1.** Telki község Képviselő-testülete a vagyonával történő gazdálkodás szabályait a 24/2011. (11.01.) Ör. számú rendeletében foglalta össze.

A Képviselő-testület a 27/2014. (III.18.) Öh. számú határozatával jóváhagyta az önkormányzat tulajdonában lévő forgalomképes ingatlanok értékesítésre történő kijelöléséről, eladási árukról.

Az ingatlanok értékesítésére vonatkozó felhívás az önkormányzat honlapján folyamatosan olvasható (a széleskörű nyilvánosság biztosított).

**2.** A Képviselő-testület a Telki, Sármány utca 1411/2 hrsz.-ú 1181 m2 területű ingatlant értékesítésre kijelölte, eladási árát bruttó 17.300.000 Ft összegben határozta meg.

**3.** A Képviselő-testület megtárgyalta az ingatlan vételére beérkezett vételi ajánlatát.

A Képviselő-testület hivatkozott határozatai értelmében az ingatlanok értékesítésénél árengedményről, részletfizetésről kizárólag a Képviselő-testület jogosult dönteni.

4. A Képviselő-testület Tóth Attila Zoltánnak a Telki Sármány utca 1411/2 hrsz-ú 1181 m2 területű ingatlanra vonatkozó vételi ajánlatát nem fogadja el.

**Felelős:** Polgármester

**Határidő:** 2015. …………..